Tässä Jerusalem uutiset ja Pekka Sartola, hyvää iltaa. Aiheitamme: -
Hamas käyttää UNRWA:a. Sairaala Hamasin tukikohtana.
Hamas ja Al Jazeera valehtelusta kiinni.
Hamas käyttää yhä UNRWA:n ruoka- ja lääkeapulähetyksiä -
tuodakseen Gazan alueelle lisää aseita ja ampumatarvikkeita.
Israelin armeijaa on syytetty siitä, että humanitäärinen apu Gazaan -
estyy tai viivästyy Israelin tekemien turvallisuustarkastusten vuoksi.
Israelin armeija paljasti medialle, että tarkastuksiin on perusteita, -
sillä he ovat löytäneet UNRWA:n avustuslaukkuihin piilotettuja aseita, -
ammuksia, kranaatteja, kranaatin- heittimiä ja tehokkaita rypälepommeja.
Sodasta huolimatta Hamas on kyennyt perustamaan uusia terroritukikohtia, -
rakettien ampumapaikkoja ja ase- varastoja Gazan ja Israelin rajan luo.
Israelin armeijan taisteluhelikopterit tuhosivat viime viikolla niistä monia -
sekä niihin johtavia maanalaisia tunneleita.
Gazan kaupungissa oleva Al-Shifan sairaala osoittautui -
erääksi kaikkein suurimmista Hamasin tukikohdista alueella.
Sairaalaan tehtiin hyökkäys jo yli viikko sitten.
Hyökkäys jatkuu yhä, -
sillä sairaalasta löytyy uusia asevarikkoja ja tunneleita, -
joista käsin tehdään myös aseellista vastarintaa.
Israelin armeija kertoo surmanneensa ainakin 170 Hamasin terroristia -
sekä vanginneensa noin 800 sellaisiksi epäiltyä.
Israelin joukot ovat paikantaneet sairaalan keskukseen -
Hamasin suuren terrori- infrastruktuurikeskuksen ja asevarikon.
WHO:n puheenjohtaja Tedros Ghebreyesuksen mukaan -
heillä ei ole ollut pääsyä laitokseen sodan vuoksi.
Hän jakoi sosiaalisessa mediassa viestin sairaalan lääkäriltä, -
joka sanoi, että kaksi potilasta oli kuollut sähkön puutteeseen, -
kun taas toiset kriittisessä tilassa olevat makasivat lattialla.
Nämä olosuhteet ovat täysin epäinhimillisiä, Tedros kirjoitti.
"Vaadimme siksi piirityksen välitöntä lopettamista."
Kansainvälinen laki määrää, -
että vaikka lääketieteelliset laitokset ovat suojeltuja sota-alueilla, -
ne menettävät asemansa, jos niitä käytetään sotilaalliseen toimintaan, -
kuten Israel ilmoittaa Hamasin tehneen -
myös Al-Shifan sairaalan kohdalla ja hyvin suuressa mittakaavassa.
Juuri Al-Shifan sairaalaan tehdyn hyökkäyksen seurauksena -
sosiaalisessa mediassa levisi tieto, -
että Israelin armeijan sotilaat olisivat raiskanneet potilaina olleita naisia, -
surmanneet heidät sen jälkeen ja polttaneet elävältä kokonaisia perheitä.
Tieto levisi kulovalkean tavoin ja sai aikaan raivoa Israelia kohtaan.
Mutta vain runsas vuorokausi sen julkaisun jälkeen -
sekä Hamas että Qatarin hallituksen tuella toimiva Al Jazeera myönsivät, -
että tarina IDF-raiskauksista Gazan sairaalassa oli keksitty.
Heti sen jälkeen Al Jazeera poisti sisällön sivuiltaan.
Mistä painostus sitten tulikin, -
niin Al Jazeeran kolumnisti ja entinen johtaja Yasser Abuhilalah myönsi, -
että Hamasin omissakin tutkimuksissa paljastui -
tarinan raiskauksista ja muista julmuuksista Al-Shifan sairaalassa -
olevan väärennetty. Raiskauksista puhunut nainen Jamila al-Hessi -
perusteli liioittelua ja väärää puhetta Al-Jazeeran haastattelussa sanoen, -
että hän halusi herättää kansakunnan kiihkoa ja islamilaista veljeyttä.
Hän kertoi keksineensä tämän tarinan, jonka oli muka kuullut, mutta ei nähnyt.
Hän lisäsi myös, että tarkoitus oli aiheuttaa raivoa, paniikkia ja pelkoa -
sekä saada palestiinalaiset tuntemaan epätoivoa ja turhautumista aikana, -
jolloin tarvitsemme eniten vakautta ja varmuutta.
Näin varmana pidetty mediatotuus olikin lopulta aivan silkkaa valhetta.
IDF:n tiedottaja kertoi medialle, että Israelin ilmavoimat iskivät -
kolmen päivän aikana noin 35 eri kohteeseen Gazan kaistalla, -
mukaan lukien komentohuoneet ja muu terroristiryhmien infrastruktuuri.
Armeija kertoi myös, että Nahal-prikaatin joukot tappoivat -
viime viikonloppuna 15 terroristia eri operaatioissa.
Myös Khan Younisin kaupungissa käytiin voimakkaita taisteluja -
sekä maa-armeijan että ilmavoimien tuella.
Hamasin johtama Gazan terveysministeriö oli laskenut -
kuolleiden määräksi 67, joka jäänee viralliseksi uhriluvuksi.
Lukuja ei voi varmentaa, -
joten niihin pitää joko uskoa tai tyytyä Israelin ilmoitukseen.
Panttivankien vapauttamisesta on neuvoteltu sodan alkamisesta asti.
Jostain syystä kansainvälinen yhteisö ei ole yhtä ponnekkaasti vaatinut -
Hamasia vapauttamaan vangit kuin Israelia lopettamaan sodankäynnin.
Israel on ilmoittanut surmaavansa kaikki Hamasin aloittamaan sotaan -
osallistuneet Hamasin johtajat ja virkamiehet.
Se lienee ollut yksi perimmäinen syy, miksi Hamas ei ole suostunut -
päästämään vankeja vapaaksi. Nyt siihen saattaa olla tulossa muutos.
Israelin viranomaiset ovat ehdottaneet voivansa harkita pysyvää tulitaukoa, -
jos Hamasin Gazan johto lähtee Gazan kaistalta ns. maanpakoon.
Ehdotus oli alkujaan lähtöisin Hamasin Gazan kaistan johtavilta jäseniltä.
Israel voi harkita sitoutumista siihen ehtona kaikkien panttivankien -
vapautumisesta ja Gazan kaistan demilitarisoimisesta.
Kan-uutistoimisto ilmoitti aikaisemmin, -
että pääministeri Benjamin Netanjahu oli käskenyt Mossadin toimia -
Hamasin johtajia vastaan lopullisesti, missä he sitten ovatkin.
New York Timesin mukaan -
Hamasin korkein johto kieltää Hamasin jäseniä lähtemästä Gazan kaistalta.
Heidän mukaansa siksi, että Hamas ja sen johtajat ovat omilla maillaan.
Myös Husam Badran, eräs Hamasin korkea virkamies Rafahissa -
oli todennut tekstiviestissä, etteivät he lähde mihinkään -
ja että Hamas vaatii yhä Israelin joukkojen vetäytymistä Gazasta.
Keskustelut ovat puolin ja toisin jauhaneet samoja vaatimuksia -
eri muodoissaan jo yli neljä kuukautta. Kuultuaan Hamasin vastaukset -
Israelin ehdotukseen pääministeri Netanjahu totesi, -
että Israel surmaa Hamasin korkeimman sotilaallisen johtajan -
Yahya Sinwarin aivan kuin aikanaan Haman sai surmansa -
Persian valtakunnan aikana Purim- juhlaan liittyvässä kertomuksessa.
Netanjahu korosti, että IDF toteuttaa hyökkäyksensä Rafahiin ja totesi, -
ettei absoluuttista pahaa voi voittaa kuin ottamalla aloitteen omiin käsiin.
"Me yhdistymme, taistelemme ja voitamme kuin muinaisina aikoina.
Me tulemme Rafahiin ja saavutamme täydellisen voiton."
Israelin valtuuskunta on Qatarissa panttivankineuvotteluissa sopinut -
amerikkalaisten kompromissin siitä, -
montako palestiinalaisvankia vaihdetaan israelilaiseen panttivankiin.
He odottavat vastausta Hamasilta, Israelin mediat raportoivat.
USA tukee osana panttivanki- sopimuksen seuraavaa vaihetta -
ehdotusta, jossa Hamas vapauttaisi 40 panttivankia -
vastineeksi kuuden viikon tulitauosta.
Israel vapauttaisi vastineeksi yli 700 vankia, murhia tehneet mukaan lukien.
Etelään Rafahiin saakka sodan jaloista siirtyneet palestiinalaiset voisivat -
sopimuksen mukaan palata Gazan kaistan pohjoisosaan, -
josta he lähtivät sotaa pakoon.
Tämäkin Hamasille osoitettu tarjous on vielä vain pöydällä, -
sillä Hamas ei ole vastannut siihen myöntyvästi.
Sen taktiikka näyttää olevan siirtää myönnytyksiä niin pitkälle se vain voi.
Hamasin vastaukset neuvottelujen aikana ovat olleet samansuuntaisia, -
samoin vetoomukset sekä YK:lle että Arabiliitolle yrityksinä saada aikaan -
painostusta Israelia kohtaan lopettaa sota Hamasin voitoksi.
Saudiuutislähde Al-Hadathin mukaan Hizbollah on rakentanut tunneleita -
Syyriasta Libanoniin siirtääkseen aseita siellä olevista varastoista.
Saudien sotilaskommentaattori Asad Awad totesi, -
ettei tunneleista ole tässä vaiheessa heille vielä mitään hyötyä.
Awadin mukaan arsenaalista on tuhoutunut jo noin 80 prosenttia -
Israelin tekemien ilmaiskujen seurauksena.
Tämän odotetaan viivästyttävän muitakin sotilaallisia suunnitelmia, -
joita Hizbollah pyrkii toteuttamaan.
Awad kertoi, että Israelin uusi sodankäyntitaktiikka -
tuhota reservissä olevat asevarastot ennakolta -
on yllättänyt myös Iranin Vallankumouskaartin -
ja on sille äärimmäisen kiusallista myöntää, -
koska se ei pysty estämään Israelin ilmaherruutta alueella.
Awad totesi myös, että Hizbollahin asetuotanto on laskenut jyrkästi -
sen jälkeen, kun Israel iski ankarasti Syyrian alueella Iranista tulleisiin -
asekuljetuksiin, jotka olivat matkalla Libanoniin Hizbollahille.
Seuraavaksi Itä-Syyriassa sijaitseviin varastoihin hyökättiin ja ne tuhottiin.
Varastojen aseet olisi voitu lähettää Israelin rajalle muutamassa tunnissa.
Itse asiassa se heikensi kaikkia Iranin huoltolinjoja Hizbollahille -
ja Iranin aseistamille miliiseille koko alueella.
USA:n entinen presidentti Donald Trump näyttää tukevan -
Israelin sotilaallista vastausta lokakuun verilöylyyn -
Israel Hayom -median julkaisemassa kommentissa.
Trumpin omien sanojen mukaan vain idiootti -
ei vastaisi kuten Israel teki viime lokakuussa.
Näin häntä lainataan hepreaksi julkaistussa kommentissa, -
jossa se esiteltiin osana myöhemmin julkaistavaa laajempaa haastattelua.
Trumpin kommentit Israelin vastauksesta Hamasille ovat olleet -
tähän asti hieman sekavia. Hän on suurelta osin vastannut -
sotilaallista operaatiota koskeviin kysymyksiin toistamalla mantraa, -
jonka mukaan Hamasin pitkään suunniteltua hyökkäystä -
ei olisi milloinkaan tapahtunut, jos hän olisi edelleen presidentti.
Näin Jerusalem uutiset tällä kertaa.
Muistathan edelleen rukoilla rauhaa tuolle kaupungille, maalle -
ja koko Lähi-itään. Uutistoimitus toivottaa siunattua pääsiäisen aikaa.
Pysykää kanavalla, niin nähdään jälleen viikon kuluttua.
Hyvä katsoja, jos ohjelmasarja on puhutellut sinua -
ja haluat sen jatkuvan, -
voit tukea sen toimittamista soittamalla numeroon 0600 02030.
Puhelun hinta on noin 13 euroa.
Tai käyttämällä pankkisiirtoa ruudussa näkyvään numeroon.
Muista mainita viite 9577 ja saajana Ristin Tuki ry.
Jumala siunaa myös heitä, jotka siunaavat Israelia tälläkin tavoin.
Kiitos lahjastasi.
Tekstitys: Anni Lähteenmäki